**Születési támogatás**

Siófok Város Önkormányzata által biztosítható születési támogatásról szóló 15/2021. (V.27.) számú rendelete alapján nyújtható pénzbeli ellátás.

**Az ellátás célja**: Siófok Város Önkormányzata - az e rendeletben foglalt feltételek teljesülése esetén - születési támogatást biztosít a gyermek születésére tekintettel a szülőnek, jövedelmi és vagyoni viszonyaitól függetlenül, ha a kérelem benyújtásakor a szülő és gyermek siófoki lakóhellyel, vagy tartózkodási hellyel rendelkezik és nyilatkozik arról, hogy életvitelszerűen Siófokon él.

**Hatáskör gyakorlója**: Siófoki Közös Önkormányzati Hivatal Jegyzője

**Illetékesség:** Siófok város közigazgatási területe

**Ügyintézés:**

Siófoki Közös Önkormányzati Hivatal

Hatósági Osztály

Igazgatási Csoport  
8600 Siófok, Fő tér 1.

**Ügyintézők:**

Kaszáné Bodó Viktória

Bujtor Krisztina

**Ügyfélfogadási idő**:

hétfő: 8.00-12.00 h-ig, 13.00-16.00 h-ig  
szerda: 8.00-12.00 h-ig, 13.00-16.00 h-ig  
péntek: 8.00-12.00 h-ig

**Ügyfélfogadás helye:**

Siófoki Közös Önkormányzati Hivatal  
Hatósági Osztály Igazgatási és Ügyfélszolgálati Csoport

Ügyfélszolgálati Iroda  
8600 Siófok, Fő tér 1. fsz. 2. szoba

Ügyfélhívó kód: Születési támogatás

**Telefonos elérhetőség**:

84/504-117

**E-mail elérhetőség:**

szocialis@siofok.hu

**A kérelem elbírálásának határideje**: sommás eljárásban 8 nap, teljes eljárásban 60 nap

**Eljárási illeték**: az eljárás illetékmentes

**A fellebbezésre nyitva álló határidő**: döntés kézhezvételétől számított 15 nap

**Egyéb információk:** A születési támogatást a kérelem benyújtásának időpontjában a gyermeket saját háztartásban nevelő szülő vagy törvényes képviselő igényelheti a gyermek születését követő 90 napon belül.

A születési támogatás gyermekenkénti összege egyszeri, nettó 20 000 forint. A születési támogatást terhelő személyi jövedelemadó, valamint az egyéb járulékok összegének fedezetét Siófok Város Önkormányzata mindenkori költségvetési rendeletében biztosítja és megfizetéséről gondoskodik.

**A kérelem benyújtásának módja:** formanyomtatványon

## A kérelemhez csatolni kell:

* kérelmező személyi igazolványát, lakcím-, taj-, és adókártyáját,
* gyermek(ek) lakcím-, taj-, és adókártyáját.

**Kérelem születési támogatáshoz**